**TIRGUS IZPĒTES NOTEIKUMI**

*mājaslapas izstrādes pakalpojuma sniegšanai*

Rīgā, 2020. gada 9.martā

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Alise Lūse, tālr. 26567874,  e-pasts: alise.luse@kurzemesregions.lv |

1. **PAKALPOJUMS**
   1. Iepirkuma priekšmets ir esošas mājaslapas www.mapeirons.lv pārstrādes pakalpojuma sniegšana saskaņā ar Tehnisko specifikāciju (turpmāk – Iepirkuma priekšmets).
   2. Iepirkuma priekšmets ir aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
   3. Iepirkuma priekšmets tiek finansēts no INTERREG Centrālās Baltijas jūras reģiona programmas 2014.-2020. gadam līdzfinansētā projekta Nr. CB786 “Dabas pieejamība visiem” (,,NatAc’’).
   4. Pakalpojuma sniegšanas termiņš: atbilstoši noteikumu 1. pielikumā norādītajam.
2. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir **zemākā cena**.

1. **PIEDĀVĀJUMA IESNIEGŠANAS NOTEIKUMI**

Piedāvājums iesniedzams līdz **2020. gada 16. marta pulksten 17.00,** nosūtot aizpildītu pieteikuma formu (2. pielikums) un piedāvājumu uz e-pastu: [alise.luse@kurzemesregions.lv](mailto:alise.luse@kurzemesregions.lv).

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
    2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem par piedāvājumu uzlabošanu, lai tie labāk atbilstu Tirgus izpētes veicēja vajadzībām, un iepirkuma līguma noteikumiem.
    3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām.
    4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
    5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
    6. No iesniegtajiem piedāvājumiem tiks izvēlēts piedāvājums ar zemāko cenu.
    7. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicējam vajadzībām atbilstošu piedāvājumu.
    8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo piedāvājumu ar zemāko cenu.

**5.2. Tirgus izpētes rezultātu paziņošana**

Triju darbdienu laikā pēc tirgus izpētes rezultātu apstiprināšanas, Tirgus izpētes veicējs informē visus pretendentus par tirgus izpētes rezultātiem.

**5.3. Iepirkuma līguma slēgšana**

Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:

* + 1. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
    2. Pasūtītāji norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
    3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
    4. Iepirkuma līguma slēgšanas laiks tiks noteikts, pretendentam un Tirgus izpētes veicējam vienojoties.

1. pielikums

**TEHNISKĀ SPECIFIKĀCIJA**

**VISPĀRĪGS APRAKSTS**

Mājaslapas [www.mapeirons.lv](http://www.mapeirons.lv) izstrāde nepieciešama projekta Nr. CB786 “Dabas pieejamība visiem” (,,NatAc’’) ietvaros informācijas paplašināšanai par vides pieejamību dabas takās un dabas objektos (detalizēta informācija par projektu pieejama saitē: <https://www.kurzemesregions.lv/projekti/turisms/natac/>). Mājaslapai ērti un pārskatāmi jāsniedz informācija par cilvēkiem ar invaliditāti pieejamajiem objektiem, izmantojot kartes, dabas taku un objektu aprakstus, foto, video, audio materiālus. Pieejamo objektu kopsavilkumam jābūt balstītam uz *Open maps* karti. Projekta īstenošanas laikā, galvenokārt, paredzēta informācijas pilnveidošana un paplašināšana par Latvijā, Igaunijā un Somijā pieejamajām dabas takām, paredzot iespēju laika gaitā pievienot informāciju arī par citiem objektiem, t.sk. citās valstīs. Konceptuāls katras takas apraksts paraugam pieejams šeit: <https://www.kurzemesregions.lv/projekti/turisms/unigreen/dabas-takas/>.

Mājaslapas domēna nosaukumu [www.mapeirons.lv](http://www.mapeirons.lv) un tā uzturēšanu nodrošina Invalīdu un viņu draugu apvienība “Apeirons”.

Detalizēts pakalpojuma apraksts iekļauts darba uzdevumā.

**DARBA UZDEVUMS**

1. izstrādāt uzlabotu esošās mājaslapas [www.mapeirons.lv](http://www.mapeirons.lv) dizainu, saglabājot esošo mājaslapas funkcionalitāti, piedāvājot 2 sākumlapas dizaina versijas, no kurām Pasūtītājs izvēlas versiju, ar kuru turpināt darbu;
2. izstrādāt personalizētu iekšlapu dizainu (līdz 15 skatiem) atbilstoši izvēlētajam sākumlapas dizainam un [www.mapeirons.lv](http://www.mapeirons.lv) grafiskajai identitātei;
3. izstrādāt responsīvu mājaslapas dizainu, nodrošinot dizaina optimizāciju ekrāniem ar dažādu izšķirtspēju, kā arī pielāgošanu dažādām mobilajām ierīcēm (viedtālruņiem, planšetēm);
4. mājaslapai jābūt pieejamai vājredzīgajiem lietotājiem, paredzot iespēju izvēlēties attēlotā teksta izmēru un kontrastu;
5. mājaslapas programmēšanai jāizmanto atvērtā koda satura vadības sistēmas WordPress jaunākā versija, tās labojumu un atjauninājumu gadījumā lapas funkcionalitāte nedrīkst samazināties vai radīt nestabilu darbību;
6. jāparedz iespēju esošo mājaslapas domēnu sasaistīt ar citiem domēniem, nodrošinot iespēju piekļūt [www.mapeirons.lv](http://www.mapeirons.lv) caur citiem Pasūtītāja noteiktajiem domēniem;
7. mājaslapas identiska atainošana un visu funkcionalitāšu identiska darbība jānodrošina interneta pārlūkprogrammās: Internet Explorer, Firefox, Opera, Google Chrome, Safari, Microsoft Edge un mobilajās operētājsistēmās IOS un Android;
8. nodrošināt meklēšanas funkciju, kas meklē visās mājaslapas sadaļās un dokumentos;
9. paredzēt *Open maps* iestrādi mājaslapā;
10. izstrādāt GTX failu importa un eksporta iespējas dabas takām mājaslapā;
11. nodrošināt informatīvo vienību drukas versiju (printer friendly), kas atver saturu drukāšanai pielāgotā formātā;
12. izstrādāt dabas taku maršruta ģenerēšanas iespēju .pdf formātā;
13. izstrādāt statisku filtru, rādot pieejamās iespējas un objektu atlasīšanu tuvumā;
14. izstrādāt iespēju dalīties ar mājaslapā iekļautajiem objektiem/dabas takām sociālajos tīklos (Facebook, Instagram, Whatsapp);
15. izstrādāt iespēju pievienot objektu izskatīšanai;
16. iestrādāt pamata SEO;
17. iestrādāt Google Analytics un Search Console pieslēgšanas iespēju;
18. iestrādāt sīkdatņu paziņojumu;
19. iestrādāt Captcha;
20. iestrādāt papildus valodu iespēju (mājaslapa paredzēta 4 valodās – latviešu, angļu, igauņu un somu, katrā paredzēts atšķirīgs satura apjoms);
21. ievadīt sākotnējo saturu latviešu valodā;
22. veikt testēšanu un kļūdu labošanu sadarbībā ar Pasūtītāju;
23. izstrādāt rokasgrāmatu un nodrošināt apmācību satura vadības sistēmā līdz 3 stundām.

Provizoriskā mājaslapas satura karte:

Sākumlapa

*Open maps* karte ar visu objektu atzīmēm

Lapas augšējā izvēlne: valodas izvēlnes logs, aplikācijas informācijas logs; jaunu objektu pieteikšanas logs, biežāk uzdoto jautājumu logs, ceļojumu aprakstu logs, meklēšanas funkcijas logs, teksta izmēra un kontrasta izvēlnes logs;

Lapas kreisās puses izvēlne: filtra logs, kas piedāvā vismaz jau esošos filtrus

Iekšlapas

Objektu apraksti, fotogrāfijas, video, GTX faila ar takas līniju atainojums kartē, GTX faila imports un eksports, dabas taku maršruta ģenerēšana .pdf formātā, iespēja dalīties ar mājaslapā iekļautajiem objektiem/dabas takām sociālajos tīklos (Facebook, Instagram, Whatsapp), objekta pievienošana izskatīšanai

Mājaslapas struktūra tiks detalizēti atrunāta mājaslapas izstrādes procesā. Pakalpojuma izpildes termiņš: 2020.gada 20.oktobris. Pēc mājaslapas izstrādes Izpildītājam jānodrošina mājaslapas garantijas periods 2 gadi.

1. pielikums

**PIETEIKUMS**

*mājaslapas izstrādes pakalpojuma sniegšanai*

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs: |  |
| E-pasts[[5]](#footnote-5): |  |
| Kontaktpersona : |  |
| Telefona numurs: |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas sniegt mājaslapas pilnveidošanas pakalpojumu saskaņā ar darba uzdevumu.

Apliecinām, ka pieteikumā un piedāvājumā iekļautos fizisko personu datus apstrādājam atbilstoši Vispārīgās datu aizsardzības regulas prasībām un esam informējuši minētās fiziskās personas, ka viņu dati tiks nodoti Kurzemes plānošanas reģionam.

Iesniedzot pieteikumu, pretendents piekrīt, ka Tirgus izpētes veicējs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendents apliecina, ka tam ir nepieciešamie speciālisti un resursi, lai kvalitatīvi veiktu darba uzdevumu.

|  |  |  |
| --- | --- | --- |
| **Pozīcija** | **Cena bez PVN, EUR** | **Cena ar PVN, EUR** |
| Mājaslapas www.mapeirons.lv izstrādes pakalpojuma sniegšana saskaņā ar darba uzdevumu |  |  |
| Izmaksas papildus pakalpojumiem par 1h, ja nepieciešama papildu:  grafiskā dizaina izstrāde  programmēšana  testēšana  vadība |  |  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar Tirgus izpētes veicēju. [↑](#footnote-ref-5)